Príručka používateľa počítača VAIO Typový rad VPCEH2/VPCEJ2/VPCEK2/VPCEL2

Najčastejšie otázky

#### Čo robiť, ak sa počítač VAIO nemôže pripojiť k prístupovému bodu (alebo na Internet)?

- Pozrite si časť Čo robiť, ak nemožno používať funkciu bezdrôtovej siete LAN?. [Detaily]

- Skontrolujte, či je prístupový bod napájaný.

- Skontrolujte nastavenia prístupového bodu.
  Ak sú vybraté nasledujúce nastavenia, počítač VAIO sa nemusí pripojiť k prístupovému bodu alebo môže byť pripojenie nestabilné.

- Ak je prístupový bod nastavený na odmietanie komunikácie so zariadením, ktorého identifikátor SSID je nastavený na hodnotu „ANY“, a identifikátor SSID počítača VAIO alebo prístupového bodu je nastavený na hodnotu „ANY“.

- Ak je prístupový bod v neviditeľnom režime.
  Ďalšie informácie nájdete v príručke dodanej s prístupovým bodom alebo sa obráťte na poskytovateľa bezdrôtovej siete.

- Skontrolujte, či sú počítač VAIO a prístupový bod navzájom spojené. [Detaily]

- Možnosť vytvorenia spojenia je ovplyvnená vzdialenosťou, prekážkami, konfiguráciou zariadení, intenzitou alebo rušením rádiového signálu, materiálmi stien, spusteným softvérom a pod.
  Počítač VAIO presuňte ďalej od prekážok alebo bližšie k prístupovému bodu, ktorý používate.

- Skontrolujte, či sa prístupový bod zobrazuje v okne Aktuálne pripojené.
  Kliknite na tlačidlo (Štart) a položky Ovládací panel, Sieť a Internet, Centrum sietí a Pripojiť k sieti a skontrolujte, či sa prístupový bod zobrazuje v okne Aktuálne pripojené.

- Skontrolujte, či používate správny kľúč zabezpečenia.
  Kľúč zabezpečenia sa z bezpečnostných dôvodov zobrazuje ako „•“. Zadajte ho ešte raz. [Detaily]

- Skontrolujte, či nastavenia funkcie bezdrôtovej siete LAN v počítači VAIO zodpovedajú nastaveniam prístupového bodu. [Detaily]

- Skontrolujte, či je počítač VAIO správne nakonfigurovaný na prístup na Internet.
  Ak antivírusový softvér alebo funkcia firewall operačného systému Windows zabraňuje prístupu na Internet, počítač VAIO sa nemusí pripojiť na Internet. Skontrolujte nastavenia.

- Skontrolujte, či je položka Nastavenia adaptéra bezdrôtového pripojenia v okne Možnosti napájania nastavená na možnosť Maximálny výkon.
  Kliknite na tlačidlo (Štart) a položky Ovládací panel, Systém a zabezpečenie a Možnosti napájania. Kliknite na položku Zmeniť nastavenia plánu pre aktuálny plán napájania a na možnosť Zmeniť rozšírené nastavenia napájania. Vyberte kartu Rozšírené nastavenie, dvakrát kliknite na položky Nastavenia adaptéra bezdrôtového pripojenia a Režim úspory energie a vyberte možnosť Maximálny výkon.