Príručka používateľa počítača VAIO Typový rad VPCEH2/VPCEJ2/VPCEK2/VPCEL2

Úloha

# Zavedenie systému počítača VAIO z externých zariadení

Pomocou funkcie systému BIOS môžete systém počítača VAIO zavádzať z externých zariadení, napríklad z optickej jednotky alebo diskovej mechaniky USB.

1. Pripojte externé zariadenie k počítaču VAIO a zapnite počítač.

1. Opakovane stláčajte kláves F11, kým nezmizne logo VAIO.

Systém sa začne zavádzať z externého zariadenia. Ak sa systém počítača VAIO nezavedie, reštartujte počítač a skúste to znova.
Poznámka

- Od počítača VAIO odpojte všetky zariadenia okrem externého zariadenia, z ktorého chcete zaviesť systém. Niektoré zariadenia nemožno použiť na zavedenie systému počítača alebo ich nemožno používať s počítačom.

- Ak sa s externým zariadením dodal sieťový adaptér, vopred ho pripojte k sieťovému napájaciemu zdroju.