Príručka používateľa počítača VAIO Typový rad VPCEH2/VPCEJ2/VPCEK2/VPCEL2

Úloha

# Používanie režimu dlhodobého spánku

V režime dlhodobého spánku sa aktuálny stav počítača VAIO uloží vo vstavanom úložnom zariadení a potom sa počítač vypne. Režim dlhodobého spánku je užitočný v prípade, že zamýšľate počítač dlhší čas nepoužívať.

## Aktivovanie režimu dlhodobého spánku

1. Kliknite na tlačidlo (Štart), šípku vedľa tlačidla Vypnúť a položku Prepnúť do režimu dlhodobého spánku.

Rada

- Počítač VAIO sa uvedie do režimu dlhodobého spánku aj po vykonaní nasledujúceho úkonu.

- Stlačte klávesy Fn+F12.

- Kým je počítač VAIO v režime dlhodobého spánku, indikátor napájania nesvieti.

## Návrat do štandardného režimu

1. Stlačte vypínač.

Poznámka

- Ak vypínač stlačíte a podržíte viac ako štyri sekundy, počítač VAIO sa automaticky vypne. Tým sa vymažú všetky neuložené údaje.

- Pri predvolenom nastavení počítač VAIO automaticky prejde do režimu dlhodobého spánku, keď sa batéria blíži úplnému vybitiu. V závislosti od aktuálne spusteného softvéru a pripojených zariadení však systém Windows nemusí povoliť zastavenie úloh, v dôsledku čoho počítač neprejde do režimu dlhodobého spánku. Ak k tomu dôjde a batéria sa vybije, počítač sa vypne a neuložené údaje sa stratia.
  Kým sa počítač napája z batérie, často ukladajte údaje a v prípade potreby uveďte počítač do režimu dlhodobého spánku.

- Pred premiestnením počítača VAIO sa uistite, že nesvieti indikátor napájania, aby ste predišli nárazom alebo vibráciám pôsobiacim na krútiaci sa pevný disk.

Rada

- Ak súčasne blikajú indikátory nabíjania a napájania alebo ak sa zobrazí hlásenie upozorňujúce na nízku úroveň nabitia batérie, uveďte počítač VAIO do režimu dlhodobého spánku alebo ho zapojte do sieťovej zásuvky.

Súvisiaca téma
Informácie o režime nízkej spotreby
Používanie režimu spánku
Predĺženie výdrže batérie