Príručka používateľa počítača VAIO Typový rad VPCEH2/VPCEJ2/VPCEK2/VPCEL2

Úloha

# Používanie Internetu bez spúšťania systému Windows (rýchly prístup na web pomocou tlačidla WEB)

Funkcia rýchleho prístupu na web umožňuje prístup na Internet bez spúšťania systému Windows.

1. Kým je počítač VAIO vypnutý, stlačte tlačidlo WEB na počítači. [Detaily]

1. Postupujte podľa pokynov Sprievodcu úvodným nastavením.

Po dokončení úvodného nastavenia môžete webový prehľadávač používaný s funkciou rýchleho prístupu na web spúšťať jednoduchým stlačením tlačidla WEB.
Ak chcete získať ďalšie informácie o používaní funkcie rýchleho prístupu na web, kliknite na ikonu (Pomocník) v pravom dolnom rohu obrazovky počítača.
Poznámka

- Tlačidlo WEB nefunguje, kým je počítač VAIO v režime spánku alebo dlhodobého spánku.

Rada

- Keď je počítač VAIO zapnutý a prihlasujete sa do systému Windows, tlačidlo WEB slúži na spustenie webového prehľadávača, ktorý je tomuto tlačidlu predvolene priradený.

## Ukončenie funkcie rýchleho prístupu na web

1. Kliknite na ikonu (Napájanie) v ľavom dolnom rohu obrazovky počítača.

Poznámka

- Ak chcete spustiť systém Windows, musíte ukončiť funkciu rýchleho prístupu na web.

Rada

- Funkciu rýchleho prístupu na web môžete tiež ukončiť stlačením tlačidla WEB alebo ikony (Napájanie) v počítači VAIO.

## Poznámky k používaniu funkcie rýchleho prístupu na web

Kým je funkcia rýchleho prístupu na web aktivovaná, nemôžete používať:

- žiadny funkčný kláves (okrem klávesov F2, F3 a F4), ktorý v kombinácii s klávesom Fn plní funkciu klávesovej skratky,

- kláves Scr LK v kombinácii s klávesom Fn, ktoré plnia funkciu klávesovej skratky,

- tlačidlo ASSIST,

- tlačidlo VAIO,

- žiadnu zásuvku, konektor ani zásuvky na pamäťovú kartu okrem zásuvky LAN, konektora slúchadiel, zásuviek USB a zásuvky vstupu jednosmerného prúdu,

- zariadenie Intel(R) Wireless Display (inštaluje sa iba vo vybraných modeloch).

Poznámka

- Niektoré zariadenia USB nemusia fungovať so zásuvkami USB na počítači VAIO.