Príručka používateľa počítača VAIO Typový rad VPCEH2/VPCEJ2/VPCEK2/VPCEL2

Najčastejšie otázky

#### Prečo je pripojenie BLUETOOTH(R) pomalé?

- Rýchlosť prenosu údajov závisí od prekážok alebo vzdialenosti medzi oboma zariadeniami, kvality rádiového signálu, konfigurácie zariadenia alebo používaného softvéru.
  Počítač VAIO a zariadenie BLUETOOTH presuňte bližšie k sebe.

- Ak zariadenie BLUETOOTH, s ktorým sa pokúšate komunikovať, používa inú verziu technológie BLUETOOTH ako počítač VAIO, komunikácia môže byť pomalšia.

- Ak je počítač VAIO kompatibilný so štandardom BLUETOOTH Core Specification Version 2.1 + EDR a povolená je funkcia BLUETOOTH aj funkcia bezdrôtovej siete LAN, môže dôjsť k rušeniu a následnej nižšej komunikačnej rýchlosti alebo iným problémom.

- Počítač VAIO a zariadenia BLUETOOTH musia byť kompatibilné so štandardom BLUETOOTH Core Specification Version 3.0 + HS, aby medzi sebou mohli komunikovať vysokou rýchlosťou. Okrem toho vopred zapnite v počítači funkcie bezdrôtovej siete LAN aj BLUETOOTH. Niektoré profily BLUETOOTH nepodporujú vysokorýchlostnú komunikáciu.